Ir-Regolament tal-Kummissjoni (KE) Nru 307/2004
ta’ l-20 ta’ Frar 2004
li jemenda r-Regolament (KE) Nru 1520/2000 li jniżżel ir-regoli komuni dettaljati għall-applikazzjoni tas-sistema li tikkonċedi rifużjonijiet ta’ l-esportazzjoni fuq ċerti prodotti agrikoli esportati fil-forma ta’ merkanzija mhux koperti mill-L-Anness I tat-Trattat, u l-kriterju li jistabbilixxi l-kwantità ta’ rifużjonijiet ta’ din ix-xorta, u jipprovdi miżuri speċjali fir-rigward ta’ ċerti ċertifikati ta’ rifużjonijiet
IL-KUMMISSJONI TAL-KOMUNITÀ EWROPEA
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 3448/93 tas-6 ta’ Diċembru 1993 li jippreskrivi l-arranġamenti kummerċjali applikabbli għal ċerti oġġetti li jirriżultaw mill-proċessar ta’ prodotti agrikoli [1], u partikolarment fl-ewwel subparagrafu ta’ l-Artikolu 8(3) tiegħu,
Billi:
(1) Kif previst fl-Artikolu 19 tar-Regolament tal-Kummissjoni (KE) Nru 1520/2000 [2], dak ir-Regolament għandu jiġi adottat skond l-emendi tan-Nomenklatura Magħquda u l-Anness B għandu jiġi adottat sabiex tinżamm l-ekwivalenza ma’ l-Annessi rispettivi tar-Regolamenti msemmija fl-Artikolu 1(1).
(2) Ir-Regolament tal-Kummissjoni (KE) Nru 1789/2003 tal-11 ta’ Settembru 2003 li emenda l-Anness tar-Regolament tal-Kunsill (KEE) Nru 2658/87 fuq it-tariffi u s-statistiċi nomenklaturi u fuq it-Tariffa Doganali Komuni (TDK) [3] emenda n-Nomenklatura Magħquda għal ċerti prodotti. Barra dan, Barra min dan l-Anness V tar-Regolament tal-Kunsill (KE) Nru 1260/2001 tad-19 ta’ Ġunju 2001 fuq l-organizzazzjonijiet komuni tas-swieq fis-settur taz-zokkor [4] jipprovdi li minn 1 ta’ Frar 2004 l-ebda rifużjonijiet t’esportazzjoni ma jistgħu jiġu mħallsa fuq l-element taz-zokkor ta’ ħmira attiva.
(3) Ir-Regolament (KE) Nru 1520/2000 għandu ikun aġġornat sabiex jikkonsidra dawk il-bidliet.
(4) Permezz ta’ dħul fis-seħħ ta’ dan ir-Regolament, l-element taz-taz-zokkor mħallat mal-ħmira attiva, li għaliħ min iħaddem seta’ japplika għaċ-ċertifikati ta’ rifużjoni skond ir-Regolament (KE) Nru 1520/2000, mhux ser ikun eliġibbli iktar għar-rifużjoni meta jiġu esportati għall-pajjiżi terzi.
(5) Tnaqqis ta’ ċertifikati ta’ rifużjonijiet u l-ħelsien pro rata tas-sigurtà li tikkorrispondi magħhom għandhom jitħallew billi min iħaddem jista’ juri li l-pretensjonijiet għar-rifużjonijiet ġew milqugħa mid-dħul fis-seħħ ta’ dan ir-Regolament, b’mod sodisfaċenti għall-awtorità kompetenti nazzjonali.
(6) Meta jsir l-assessjar tat-talbiet għat-tnaqqis ta’ l-ammont taċ-ċertifikat ta’ rifużjoni u tal-ħelsien proporzjonali tas-sigurtà rilivanti, l-awtorità kompetenti nazzjonali għandha, f’każijiet dubbjużi, tikkunsidra partikolarment id-dokumenti msemmija fl-Artikolu 1(2) tar-Regolament tal-Kunsill(KEE) Nru 4045/89 tal-21 ta’ Diċembru 1989 fuq skrutinju mill-Istati Membri dwar transazzjonijiet li jagħmlu parti mis-sistema ta’ finanzjar mis-sezzjoni tal-Garanziji tal-Fond Agrikolu Ewropew dwar Gwida u Garanzijau tirrevoka d-Direttiva 77/435/KEE [5] mingħajr preġudizzju għall-applikazzjoni ta’ dispożizzjonijiet oħra ta’ dak ir-Regolament.
(7) Għal raġunijiet amministrattivi huwa xieraq jkun provdut li talbiet għar-rifużjoni ta’ l-ammont taċ-ċertifikat ta’ rifużjoni u r-rilaxx tas-sigurtà għandhom isiru fi żmien qasir u li l-ammonti li għalihom it-tnaqqis ġie aċċettat għandhom jkunu notfikati lill-Kummissjoni sabiex jkunu fil-ħin sabiex jistgħu jiġu inklużi fid-determinazzjoni ta’ l-ammont li għaliha ċ-ċertifikati ta’ rifużjoni għall-użu mill-1 ta’ April 2004 għandhom jinħarġu skond ir-Regolament (KE) Nru 1520/2000.
(8) Peress li l-emendi tan-Nomenklatura Magħquda introdotti mir-Regolament (KE) Nru 1789/2003 u l-emendi introdotti mir-Regolament (KE) Nru 39/2004 huma applikabbli mill-1 ta’ Jannar 2004 u l-1 ta’ Frar 2004 rispettivament, l-emendi previsti f’dan ir-Regolament għandhom ikunu applikabbli mill-istess dati.
(9) Il-miżuri previsti f’dan ir-Regolament huma konformi ma’ l-opinjoni tal-Kumitat ta’ Ġestjoni fuq mistoqsijiet orizzontali dwar il-kummerċ fi prodotti agrikoli mhux mniżżla fl-Anness I tat-Trattat,
ADOTTAT DAN IR-REGOLAMENT:
Artikolu 1
Fir-Regolament (KE) Nru 1520/2000, l-Anness B huwa emendat kif ġej:
(a) fir-rigiela li tibda bid-dħul "19059040 għal 19059090" fil-kolonna 1, dak id-dħul huwa midbul b’:
"19059045 għal 19059090"
;
(b) fir-rigiela li tibda bid-dħul "21021031 u 21021039" fil-kolonna 1, l-"X" fil-kolonna 6 hija mħassra.
Artikolu 2
1. Iċ-ċertifikati ta’ rifuzjoni maħruġa skond ir-Regolament (KE) Nru 1520/2000 fir-rigward prodotti agrikoli li għalihom rifużjonijiet t’esportazzjoni ġew mneħħija skond il-punt (b) ta’ l-Artikolu 1 ta’ dan ir-Regolament, jistgħu fuq talba tal-parti interessata, jitnaqqsu jekk kull kondizzjonij li ġejjiġu segwit:
(a) iċ-ċertifikati applikaw qalilhom qabel id-data tal-bidu fis-seħħ ta’ dan ir-Regolament;
(b) il-validità taċ-ċertifikat jiskadi wara d-data tal-bidu fis-seħħ ta’ dan ir-Regolament.
2. Iċ-ċertifikat għandu jitnaqqas bl-ammont li permezz tiegħu l-parti interessata ma tistax tagħmel pretensjoni ta’ rifużjonijiet t’esportazzjoni ta’ l-emenda prevista f’punt (b) ta’ l-Artikolu 1 li għandu jidħol fis-seħħ jekk dan jkun ta’ sodisfazzjon għall--awtorità kompetenti nazzjonali.
Meta jsir l-assessjar tagħhom l-awtoritajiet kompetenti għandhom, f’każijiet dubbjużi jikkonsidraw partikolarment id-dokumenti kummerċjali msemmijin fl-Artikolu 1(2) tar-Regolamenti (KEE) Nru 4045/89.
3. Is-sigurtà rilevanti għandha tkun toħroġ b’mod proporzjonali għat-tnaqqis konċernat
Artikolu 3
1. Biex talba tkun eliġibbli għall-konsiderazzjoni taħt l-Artikolu 2, l-awtorità kompetenti nazzjonali għandha tirċevi talba sa mhux aktar tard mis-7 ta’ Marzu 2004, sabiex din tkun eleġibbli għall konsiderazzjoni taħt l-Artikolu 2.
2. L-Istati Membri għandhom jinnotifikaw lill-Kummissjoni dwar l-ammonti li għalihom it-tnaqqis ġie aċċettat skond l-Artikolu 2(2) ta’ dan ir-Regolament sa mhux aktar tard mill-14 ta’ Marzu 2004. L-ammonti notifikati għandhom jiġu kkonsidrati għad-determinazzjoni ta’ l-ammont li għalih iċ-ċertifikati ta’ rifużjoni għall-iskop ta’ l-użu mill-1 ta’ April 2004 għandhom joħorġu skond il-punt (d) ta’ l-Artikolu 8(1) tar-Regolament (KE) Nru 1520/2000.
Artikolu 4
Dan ir-Regolament għandu jidħol fis-seħħ lfil-jum wara l-pubblikazzjoni tagħha fil-Ġurnal Ufficjali ta’ l-Unjoni Ewropea.
Il-Punt (a) ta’ l-Artikolu 1 għandu jgħodd mill-1 ta’ Jannar 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-20 ta’ Frar 2004.